**Galvenās prezentācijas tēzes**

**(Eiropas Revīzijas palātas auditors Mr. Guido Fara)**

PPP projektu skaitam un apjomam kopumā ir tendence pieaugt. Vislielākais PPP projektu kāpums Eiropas PPP projektu “tirgū” bija 2006.-2008.gados. PPP projektu tirgus pārsvarā ir koncentrēts dažās valstīs - Apvienotā Karaliste, Francija, Spānija, Portugāle un Vācija īstenoja projektus 90 % apmērā no visa tirgus.

Laika posmā no 2000. līdz 2014.gadam ar ES fondiem apvienoto PPP projektu bija samērā maz – tikai 84 no 1749 PPP projektiem.

Eiropas Revīzijas palāta ir veikusi auditu, kurā tika iekļauti 12 ES līdzfinansēti PPP projekti ceļu un IT jomā, jo šīs nozares veido 93 % no ES atbalstītajiem PPP projektiem. Tika auditēti projekti no četrām valstīm - Īrijas, Spānijas, Francijas un Grieķijas.

Galvenie trūkumi, kas tika konstatēti apvienotajos projektos veiktās revīzijas laikā ir:

* ES fondu un PPP apvienošana veicināja projektu ātrāku īstenošanu, nodrošināja labākus īstenošanas un uzturēšanas standartus, taču ne vienmēr projekti bija efektīvi to potenciālo ieguvumu sasniegšanā.
* kavēšanās un projektu izmaksu pieaugums daļēji bija saistīts ar nepietiekamu analīzi un nepiemēroto projektu risinājumu izvēli - tikai trijos no 12 auditētajiem projektiem tika veikta salīdzinošā analīze pirms PPP instrumenta izvēles. Savukārt, kur PPP alternatīva tika analizēta, tika novērots ticamu izmaksu datu trūkums un pārmērīgs optimisms paredzētajos ieņēmumu līmeņos.
* valsts institucionālais un tiesiskais regulējums nebija atbilstošs ES atbalstītajiem PPP projektiem.

**Eiropas Revīzijas palāta veiktās revīzijas rezultātā nonāca pie secinājumiem, ka:**

* lieli infrastruktūras PPP projekti palielina nepietiekamas konkurences risku iepirkumā.
* bieži risku sadale projekta ietvaros tika veikta neatbilstoši, piemēram, bija projekti, kuros privātajam partnerim piešķirtie riski bija pārmērīgi, izraisot bankrota risku un nepieciešamību pēc turpmākas valsts sektora iejaukšanās.

Vai arī ceļu projektā gan pieprasījuma, gan pieejamības riski tika novirzīti privātajam partnerim ar klauzulām, kas lielākoties kompensēja iespējamos finansiālos trūkumus privātajam sektoram.

* ilgtermiņa līgumos netiek ņemtas vērā straujās izmaiņas tehnoloģijās, kas pakļāva projektus ievērojamam tehnoloģiskas novecošanas riskam un samazināja ieņēmumus, tiklīdz kļūst pieejama jauna tehnoloģija.
* vēlme PPP projektu īstenot ārpus bilances projektu var apdraudēt tā izdevīgumu.

**Eiropas Revīzijas palātas galvenie ieteikumi, plānojot apvienotos projektus ir**:

* PPP līguma noteikumos ir jāparedz regulējums, kas ierobežo iespējamo papildu izmaksu rašanos, kas jāsedz publiskajam partnerim, kā arī līguma agrīnajā stadijā nepieļaut atkārtotas sarunas, lai nodrošinātu, ka turpmākās publiskā partnera izmaksas ir pamatotas un atbilst izdevīguma principiem.
* izvēloties PPP instrumenta izmantošanu, pamatot to ar saprātīgu salīdzinošu analīzi, tai skaitā piemērotākā iepirkuma procedūras analīzi.
* lai mazinātu neobjektivitātes risku attiecībā uz PPP alternatīvas izvēli, nodrošināt tālāko pārskatāmību, periodiski publicējot PPP projektu sarakstus, tostarp pietiekamus un jēgpilnus datus par finansētajiem aktīviem, to turpmākajām saistībām un to bilances datiem, vienlaikus saglabājot konfidenciālu un komerciāli sensitīvu datu aizsardzību.